**สถานการณ์การป้องกันและแก้ไขปัญหาอุทกภัย ประจำเดือนตุลาคม**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**1. สถานการณ์น้ำ**

เขื่อนเจ้าพระยามีระดับน้ำเหนือเขื่อน 17.41 ม. (รทก.) ท้ายเขื่อน 16.03 ม. (รทก.) ระบาย 2,697 ลบ.ม./วินาที ประตูระบายน้ำยางมณี มีระดับน้ำเหนือ 8.04 ม. (รทก.) ท้าย 7.90 ม. (รทก.) ระบาย 150.89 ลบ.ม./วินาที น้ำในแม่น้ำเจ้าพระยาที่ไหลผ่านจังหวัดอ่างทองมีระดับคงที่ ซึ่งยังส่งผลกระทบ ต่อบ้านเรือนราษฎรและพื้นที่การเกษตรที่อยู่ริมแม่น้ำเจ้าพระยาและแม่น้ำน้อย ดังนี้

* 1. บ้านเรือนราษฎร 5 อำเภอ (5 ชุมชน 36 ตำบล 121 หมู่บ้าน) จำนวน 3,849 ครัวเรือน (อำเภอเมืองอ่างทอง 119 ครัวเรือน อำเภอป่าโมก 958 ครัวเรือน อำเภอวิเศษชัยชาญ 2,516 ครัวเรือน อำเภอโพธิ์ทอง 131 ครัวเรือน อำเภอไชโย 125 ครัวเรือน)
  2. พื้นที่การเกษตร 5 อำเภอ 7,015 ไร่ เกษตรกร 1,020 ราย (อำเภอเมืองอ่างทอง 362 ไร่ เกษตรกร 45 ราย อำเภอโพธิ์ทอง 5,005 ไร่ เกษตรกร 360 ราย อำเภอไชโย 631 ไร่ เกษตรกร 53 ราย อำเภอวิเศษชัยชาญ 267 ไร่ เกษตรกร 28 ราย และอำเภอป่าโมก 750 ไร่ เกษตรกร 534 ราย

**2. พยากรณ์อากาศ**

**คาดหมาย**

ในช่วงวันที่ 26 – 28 ต.ค. ประเทศไทยตอนบนมีอากาศเย็น อุณหภูมิจะลดลงเล็กน้อย โดยมีฝนเล็กน้อยบางแห่ง

ในช่วงวันที่ 29 ต.ค. – 1 พ.ย. ประเทศไทยตอนบนจะมีอากาศเย็น อุณหภูมิจะลดลง 2 – 4 องศาเซลเซียสกับมีลมแรง

**ลักษณะสำคัญทางอุตุนิยมวิทยา**

ในช่วงวันที่ 26 – 28 ต.ค. บริเวณความกดอากาศสูงจากประเทศจีนที่แผ่ปกคลุมประเทศไทยตอนบนเริ่มมีกำลังอ่อนลง ทำให้บริเวณดังกล่าวยังคงมีอากาศเย็น สำหรับร่องมรสุมพาดผ่านภาคใต้เข้าสู่หย่อมความกดอากาศต่ำบริเวณทะเลจีนใต้ตอนล่าง ประกอบกับมรสุมตะวันออกเฉียงเหนือพัดปกคลุมภาคใต้และอ่าวไทย ทำให้ภาคใต้ยังคงมีฝนตกหนักบางแห่ง

ในช่วงวันที่ 29 ต.ค. – 1 พ.ย. บริเวณความกดอากาศสูงกำลังแรงอีกระลอกจากประเทศจีนและแผ่ลงมาปกคลุมประเทศไทยตอนบน ทำให้บริเวณดังกล่าวจะมีอากาศเย็น และอุณหภูมิจะลดลงกับมีลมแรง สำหรับร่องมรสุมมีกำลังแรงจะเลื่อนลงไปพาดผ่านภาคใต้ตอนล่าง ประกอบกับมรสุมตะวันออกเฉียงเหนือที่พัดปกคลุมภาคใต้และอ่าวไทยจะมีกำลังแรงขึ้น ทำให้ภาคใต้ฝนเพิ่มมากขึ้นและมีฝนตกหนักถึงหนักมากบางแห่ง

อนึ่ง มีหย่อมความกดอากาศต่ำกำลังแรงบริเวณทะเลจีนใต้ตอนล่างจะเคลื่อนตัวทางตะวันตก อย่างช้า ๆ เข้าสู่บริเวณอ่าวไทยในช่วงวันที่ 31 ต.ค. – 2 พ.ย. ขอให้ประชาชนบริเวณภาคใต้ติดตามข่าวพยากรณ์อากาศอย่างใกล้ชิดอีกด้วย

**ภาคกลาง**

ในช่วงวันที่ 26 – 28 ต.ค. มีเมฆบางส่วนกับมีฝนร้อยละ 20 – 30 ของพื้นที่

อุณหภูมิต่ำสุด 21 – 23 อากาศเย็น อุณหภูมิสูงสุด 31 – 33 องศาเซลเซียส ลมตะวันออกความเร็ว 10 – 30 กม./ชม.

ในช่วงวันที่ 29 ต.ค. – 1 พ.ย. อากาศเย็น อุณหภูมิจะลดลง 1 – 3 องศาเซลเซียสกับมีลมแรง

อุณหภูมิต่ำสุด 20 – 22 องศาเซลเซียส อุณหภูมิสูงสุด 30 – 32 องศาเซลเซียส ลมตะวันออกเฉียงเหนือ ความเร็ว 15 – 30 กม./ชม.

/๓. การป้องกัน...

- 2 -

**3. การป้องกันและลดผลกระทบจากอุทกภัย**

**3.1 บ้านเรือนราษฎร**

1) สูบน้ำด้วยเครื่องสูบน้ำพลังงานไฟฟ้าอัตโนมัติเพื่อป้องกันอุทกภัยในพื้นที่ศูนย์ราชการ ชุมชน พื้นที่เศรษฐกิจ เขตเทศบาลเมืองอ่างทอง โดยใช้เครื่องสูบน้ำด้วยพลังงานไฟฟ้า 5 จุด 12 เครื่อง (ปภ. 10 เครื่อง เทศบาลเมืองอ่างทอง 2 เครื่อง)

2) สูบน้ำด้วยเครื่องสูบน้ำติดตั้งบนรถลากพ่วง เสริมการสูบน้ำด้วยเครื่องสูบน้ำพลังงานไฟฟ้าอัตโนมัติ 7 เครื่อง (ปภ.2 เครื่อง ชลประทาน 2 เครื่อง เทศบาลเมืองอ่างทอง 3 เครื่อง)

**3.2 ด้านการเกษตร**

1) ด้านพืช สำรวจพื้นที่ปลูกข้าว พืชไร่ พืชสวนและอื่น ๆ ในพื้นที่ 5 อำเภอ ข้าว 5,572 ไร่ คาดว่าจะเสียหาย 2,273 ไร่ พืชไร่ 415 ไร่ คาดว่าจะเสียหาย 305 ไร่ พืชสวนและอื่น ๆ 639 ไร่ คาดว่า จะเสียหาย 349 ไร่ เกษตรกร 860 ราย

2) ด้านปศุสัตว์ ในพื้นที่ 3 อำเภอ (อำเภอป่าโมก อำเภอวิเศษชัยชาญ และอำเภอโพธิ์ทอง) โค 184 ตัว กระบือ 77 ตัว สุกร 149 ตัว แพะ 44 ตัว สัตว์ปีก 9,739 ตัว เกษตรกร 209 ราย

3) ด้านประมง ในพื้นที่ 3 อำเภอ (อำเภอป่าโมก อำเภอวิเศษชัยชาญ และอำเภอเมืองอ่างทอง) ปลาในบ่อดิน 20 บ่อ 31.25 ไร่ ปลาในกระชัง 79 กระชัง 1,385 ตร.ม. เกษตรกร 73 ราย

**4. การให้ความช่วยเหลือ**

1) สำนักงานป้องกันและบรรเทาสาธารณภัยจังหวัดอ่างทอง ขอรับการสนับสนุนถุงยังชีพ จากกรมป้องกันและบรรเทาสาธารณภัย จำนวน 4,๐๐๐ ชุด เพื่อมาแจกจ่ายให้แก่ราษฎรที่ได้รับผลกระทบ

2) จัดหาเต็นท์ที่พักอาศัยชั่วคราว เรือเล็ก เรือท้องแบน ยารักษาโรค สารอีเอ็ม แจกจ่ายให้แก่ราษฎรในพื้นที่

3) ประสานองค์กรปกครองส่วนท้องถิ่น จัดสร้างสะพานไม้ให้แก่ราษฎรที่ได้รับผลกระทบ เพื่อใช้สัญจรไป-มา

4) ศูนย์ป้องกันและบรรเทาสาธารณภัยเขต 16 ชัยนาท ให้การสนับสนุนเต๊นท์ยกพื้น จำนวน 40 เต๊น (อ.ป่าโมก 38 หลัง อ.เมืองอ่างทอง 2 หลัง) เรือเล็กจำนวน 150 ลำ (อ.ป่าโมก 130 ลำ อ.ไชโย 20 ลำ) เครื่องสูบน้ำ ขนาด 14 นิ้ว จำนวน 1 เครื่อว (ศาลากลาง)

5) วันพุธที่ 11 ตุลาคม 2560 สมเด็จพระเจ้าลูกเธอเจ้าฟ้าจุฬาภรณ์วลัยลักษณ์อัครราชกุมารีพระราชทานสิงของช่วยเหลือผู้ประสบอุทกภัย จำนวน 400 ชุด

6) วันเสาร์ที่ 14 ตุลาคม 2560 มอบถุงยังชีพให้แก่ราษฎร ในพื้นที่ตำบลบางจัก ตำบลสี่ร้อย จำนวน 702 ชุด (กรมป้องกันและบรรเทาสาธารณภัย)

7) วันเสาร์ที่ 14 ตุลาคม 2560 มอบถุงยังชีพให้แก่ราษฎร ในเขตพื้นที่ตำบลจำปาหล่อ จำนวน 48 ครัวเรือน

8) วันจันทร์ที่ 16 ตุลาคม 2560 หน่วยแพทย์พระราชทาน โรงพยาบาลจุฬาภรณ์ ออกหน่วยช่วยเหลือราษฎร ณ อบต.โผงเผง อ.ป่าโมก

9) วันพุธที่ 18 ตุลาคม 2560 มอบถุงยังชีพให้แก่ราษฎร ในเขตพื้นที่อำเภอวิเศษชัยาชาญ จำนวน 1,043 ราย อำเภอเมืองอ่างทอง จำนวน 90 ราย อำเภอไชโย จำนวน 87 ราย ณ เทศบาลตำบล บางจัก อำเภอวิเศษชัยชาญ โดยผู้แทนพระองค์ฯ (นายแผน วรรณเมธี เลขาธิการสภากาชาดไทย)

10) วันพฤหัสบดีที่ 19 ตุลาคม 2560 มอบถุงยังชีพพระราชทาน ในเขตพื้นที่อำเภอวิเศษชัยชาญ จำนวน 1,065 ราย อำเภอเมืองอ่างทอง จำนวน 86 ราย อำเภอไชโย จำนวน 112 ราย ณ หอประชุมอำเภอวิเศษ-ชัยชาญ โดยองคมนตรี (พลเอก ไพบูลย์ คุ้มฉายา)

------------------------